Eeva Therman-Patau

Eeva Maria Therman-Patau (o.s. Therman, vuosina 1943–1949 Suomalainen; 4. elokuuta 1916 Helsinki – 12. kesäkuuta 2004 Helsinki) oli suomalais-yhdysvaltalainen kromosomitutkija. Hänen tutkimusalansa oli sytogenetiikka, jolla hän saavutti maailmanlaajuista mainetta. (Tämän lähteen mukaan kuolinpäivä on 11.6.2004.) Hän oli lääkintöneuvos Ernst Thermanin tytär.Kuka kukin on 1954, s. 885.

Therman-Patau valmistui filosofian kandidaatiksi Helsingin yliopistosta pääaineenaan perinnöllisyystiede ja väitteli vuonna 1947 ensimmäisenä naisena Suomessa perinnöllisyystieteessä filosofian tohtoriksi aiheenaan kasvien, erityisesti kalliokielon suvun kromosomitutkimus. Hän hoiti Helsingin yliopistossa kasvitieteen vt. professuuria 1951–1953.

Therman-Patau loi pääuransa Yhdysvalloissa, jonne hän muutti vuonna 1958 saamansa ASLA-Fulbright-stipendin myötäAaltio, Tauri & Noreila, Lauri: ASLA  Directory,  ASLA  Grantees  1950–1963. ASLA  Alumni  Association, Helsinki 1965.. Hän työskenteli kromosomien tutkijana Wisconsinin yliopistossa Madisonissa. Therman-Pataun kirjoittama oppikirja Human Chromosomes ilmestyi vuonna 1980 ja neljäs laitos 2001.

Therman-Pataun ensimmäinen puoliso vuosina 1943–1949 oli biokemisti Heikki Suomalainen. Yhdysvalloissa Therman-Patau avioitui vuonna 1961 saksalaisen geneetikon Klaus Pataun kanssa. Therman-Patau muutti takaisin Helsinkiin vuonna 2002. Hänet on haudattu Kulosaaren hautausmaalle.

Julkaisuja



 Lähteet 

Luokka:Suomalaiset geneetikot
Luokka:Vuonna 1916 syntyneet
Luokka:Vuonna 2004 kuolleet